2016 соналъул 12 январалъ Истамбулалда кьвагьи — ккола Истамбулалъул тарихияб мухъалда бугеб СултІанахІмет майданалда гьабураб терроралъулаб акт. Ахирисел чІван-къотІарал баяназда рекъон хвана 10 чи, лъукъун хутІана 15. Хваразул цІикІкІунисел рукІана — туристал, аслияб куцалда Алманиялъул ва Норвегиялъул ватІанчагІи. Лъугьа-бахъин ккана шагьаралъул централда, туризмаялъул бищун машгьураб Феодосия обелискалда цебе.